今届凯门大赛冠军"登山英雌"(Alpinista)今年内退役,马主兼育马者Kirsten Rausing接受访问就表示已经大致谂好比呢匹"范高尔"(Frankel)子嗣配咩种马.
Kirsten Rausing就话佢地希望"登山英雌"第一胎可以同与"迪拜威"(Dubawi)相关嘅马配种.因为"天文学家"(Galileo)嘅雌马与"迪拜威"产生优良赛驹机会较高.但碍于"迪拜威"已经年届20岁,或许遗传力会有所影响.因此,"登山英雌"或者会同"迪拜威"子嗣"既成事实"(Ghaiyyath)或"雷霆夜"(Night Of Thunder)配种.一切会留待稍后再作决定.
虽然下年嘅配种计划仍有待确认,不过2024年反而就已经确认.Kirsten Rausing表示会安排"登山英雌"与"人类学"(Study of Man)配种,"人类学"为法国打吡冠军,为唯一一匹于英国担任种马嘅日本种王"大震撼"(Deep Impact)子嗣.佢地表示对"人类学"嘅子嗣期望甚高.
"登山英雌"嘅退役战一直未有定案,Kirsten Rausing就话会从美国育马者杯草地大赛或日本杯中选择.佢就话出战日本杯机会较高,原因佢地认为"登山英雌"于好至快地表现更出色.睇下最后幕后选择如何喇!